**Albino Friaça Cardoso**, coñecido simplemente como **Friaça**, nado en Porciúncula o 20 de outubro de 1924 e finado en Itaperuna o 12 de xaneiro de 2009, foi un futbolista brasileiro que xogaba como extremo dereito.

Desenvolveu a maior parte da súa carreira no Vasco da Gama, aínda que tamén vestiu outras camisetas como a do São Paulo. Internacional coa selección brasileira, foi autor do único gol do Brasil no partido decisivo do Mundial de 1950, o coñecido como Maracanazo.

Traxectoria
-----------

Foi descuberto polos dirixentes do Vasco da Gama cando xogaba nun pequeno club de Carangola, o Ipiranga, despois de derrotar aos titulares do Vasco con dous goles seus. O técnico Ondino Viera decidiu a súa contratación, e en 1945 formou parte do núcleo do que se deu en chamar o *Expresso da Vitória*, o equipo do Vasco que conseguiu varios títulos a nivel estatal e o Campionato Suramericano de Campións de 1948, considerado o precursor da Copa Libertadores. Con catro goles, foi o máximo artilleiro do seu equipo durante esa competición.

Durante a súa etapa no club, estivo especialmente unido a Jair Rosa Pinto, quen, segundo o propio Friaça, o axudou a mellorar o seu tiro. Unha vez rematado o ciclo de vitorias no Vasco, foi traspasado ao São Paulo, no que xogou dende o 1 de abril de 1949 ata o 27 de marzo de 1951, marcando 48 goles e conseguindo o título de campión paulista. Precisamente polo seu bo rendemento, o Vasco mercouno de novo, manténdoo nas súas filas ata 1952. Máis tarde xogou no Ponte Preta, de novo no Vasco, e no Guaraní, retirándose aos 34 anos. Disputou un total de 191 partidos co Vasco, marcando 113 goles.

### Selección brasileira

Foi 13 veces internacional coa selección brasileira, sendo convocado para o Mundial de 1950. Marcou o seu único gol internacional no partido decisivo do torneo contra o Uruguai, batendo ao gardameta Roque Máspoli para poñer o 1-0 no marcador. Con todo, os uruguaios acabaron remontando inesperadamente o partido, que pasou á historia co alcume de Maracanazo.

Estilo de xogo
--------------

Futbolista ofensivo, xogaba na posición de extremo dereito. Era coñecido pola súa velocidade e a potencia do seu tiro, pola súa habilidade para golpear a balón parado e pola precisión dos seus centros.

Vida persoal
------------

Casou con Maria Helena, coa que tivo catro fillos: Ronaldo, Ricardo, Rogério e Maria Inês. En 1992 sufriu o duro golpe da morte dun dos fillos, Ricardo, que con 33 anos faleceu nun accidente de voo sen motor. Tras o suceso aumentou o seu consumo de alcol e fumou máis do que xa facía, empeorando así as súas condicións de saúde. En 2005 foi internado no hospital de Itaperuna, onde morreu o 12 de xaneiro de 2009 a causa das complicacións dunha pneumonía.

Palmarés
--------

Vasco da Gama
* **Campionato Carioca (2):** 1945, 1947.
* **Campionato Suramericano de Campións (1):** 1948.

São Paulo
* **Campionato Paulista (1):** 1949.

Selección brasileira
* **Copa Oswaldo Cruz (1):** 1950.
* **Copa Rio Branco (1):** 1950.
* **Campionato Panamericano (1):** 1952.

Individual
* **Máximo goleador do Campionato Paulista (1):** 1949 (24 goles).

Notas
-----

1. ↑  Total co club
2. ↑  Total co club
3. 1 2 3 4  "Ex-atacante Friaça falece" (en portugués). 12 de xaneiro de 2009. Arquivado dende o orixinal o 28 de abril de 2022. Consultado o 28 de abril de 2022.
4. 1 2  "Friaça é o único titular campeão ainda vivo" (en portugués). 14 de marzo de 2008. Consultado o 28 de abril de 2022.
5. 1 2  "Friaça: quase herói em paz no interior do Rio" (en portugués). 17 de outubro de 2007. Consultado o 28 de abril de 2022.
6. ↑  "A história de Friaça no Vasco" (en portugués). 20 de outubro de 2021. Consultado o 28 de abril de 2022.
7. 1 2  "Friaça - Que fim levou?". *terceirotempo.uol.com* (en portugués). Consultado o 28 de abril de 2022.
8. ↑  "Friaça morre no interior do Rio" (en portugués). 12 de xaneiro de 2009. Consultado o 29 de abril de 2022.
9. ↑  "Friaca, Who Scored Brazil’s Lone Goal in 1950 World Cup Loss, Is Dead at 84". *The New York Times* (en inglés). 14 de xaneiro de 2009. Consultado o 28 de abril de 2022.

Véxase tamén
------------

### Ligazóns externas

| * v
* c
* e
Vasco da Gama - Campión Suramericano 1948 |
| --- |
| 
* PT Barbosa
* PT Barchetta
* DF Capão
* DF Rafanelli
* DF Augusto (c)
* CC Danilo
* CC Ely
* CC Jorge
* CC Moacir
* DI Ademir
* DI Lelé
* DI Maneca
* DI Djalma
* DI Chico
* DI Friaça
* DI Néstor
* DI Ismael
* DI Dimas
* Adestrador: Flávio Costa

 |

| * v
* c
* e
Selección do Brasil - Subcampioa do Mundo de 1950 |
| --- |
| 
* PT Barbosa
* PT Castilho
* DF Augusto  (c)
* DF Ely
* DF Juvenal
* DF Nena
* DF Nilton Santos
* CC Bauer
* CC Bigode
* CC Danilo
* CC Noronha
* CC Rui
* AT Adãozinho
* AT Ademir
* AT Alfredo II
* AT Baltazar
* AT Chico
* AT Friaça
* AT Jair
* AT Maneca
* AT Rodrigues
* AT Zizinho
* Adestrador: Costa

 | Brasil |

|  |  |
| --- | --- |
| Control de autoridades | 
* Wd: Q720548
* FIFA: 49608
* FootballDatabase: 56414
* NFT: 19211
* Soccerway: 108429
* Transfermarkt: 248074
* Worldfootball: friaca

 |